Tko će biti novi predsjednik Svjetske banke?
Postavlja se pitanje hoće li kao i do sada to biti Amerikanac, ili ne?
Irci čak imaju web stranicu nqa kojoj se ljudi klade tko će stati na čelo Svjetske banke Tko će biti novi predsjednik Svjetske banke?, pitanje je o kojemu raspravljaju vladini dužnosnici, ekonomisti i stručnjaci za razvoj. Neki kažu da je vrijeme da se prekine s običajem postavljanja Amerikanca na čelo globalnog zajmodavca kojemu je zadaća pomagati zemljama u razvoju. Neki se doslovno klade da će to ipak biti Amerikanac, da će se američka dominacija Svjetskom bankom nastaviti... Jedan on-line websajt za klađenje, u Irskoj, zvan “Paddy Power,” prima uloge i kladi se na izglede tko će biti novi predsjednik Svjetske banke. Trenutačno, izgledi su na strani ekonomista s Harvarda i bivšeg predsjedničkog savjetnika Larryja Summersa. Američki dužnosnici kažu da će predložiti “jakog kandidata.” Američka državna tajnica Hillary Clinton, koja se spominjala kao mogućnost, dala je već na znanje da je taj posao ne zanima. Spominje se i Kemal Dervis, bivši turski ministar financija, koji je također bio na čelu programa za razvoj u Ujedinjenim narodima i ključni dužnosnik Svjetske banke za zemlje u razvoju. Još jedan veteran Svjetske banke nigerijska je ministrica financija Ngozi Okonjo-Iweala koja je prije obavljala i dužnost ministra vanjskih poslova Nigerije. Na “Paddy Power” websajtu točno su predvidjeli izbor Francuskinje Christine Lagarde na čelo Međunarodnog monetarnog fonda i nastavak desetljećima starog običaja da na čelu IMF-a bude netko iz Evrope. Bivši dužnosnik Svjetske banke Uri Dadush ekonomist je, sada sa Carnegie Endowment. Zemlje u razvoju koje bilježe brži rast, kaže on, morale bi imate više glasa. kaže gospodin Dadush. Guverner Banke Meksika, Agustin Carstens, vodio je oštru kampanju pa ipak izgubio utrku za šefa Međunarodnog monetarnog fonda. Međunarodni stručnjak za trgovinu i gospodarstvo Claude Barfield, iz American Enterprise Institute, kaže da je to zbog toga što se zemlje u razvoju nisu uspjele ujediniti iza jednog kandidata. Nominacije za novog predsjednika Svjetske banke, koji će zamijeniti sadašnjeg, Roberta Zoellicka, iz Sjedinjenih Država, primaju se do 23. ožujka. Potrebne kvalifikacije? Vodstvo, diplomatske vještine, iskustvo u vođenju velike organizacije i spremnost za multilateralnu suradnju.